armvectores/hy_wikipedia_2023 huggingface dataset:
(2727) Պատոն

(2727) Պատոն (անգլ.՝ Paton), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,609213 ա. մ., առավելագույնը մոտենում է 2,3408 ա. մ. հեռավորության վրա և հեռանում 2,8776 ա. մ.։ Արեգակի շուրջ մեկ ամբողջական պտույտ է կատարում 1539,44 երկրային օրվա ընթացքում, իր ուղեծրով շարժվելով միջինում 0,233851 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2727) Պատոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ասացվածք

Ասացվածք, ժողովրդական բանահյուսության փիլիսոփայական ժանրի ստեղծագործություն։ Հակիրճ և դիպուկ խոսքով բնորոշում է կյանքի որևէ երևույթ։ Առածից տարբերվում է նրանով, որ միտքն արտահայտում է ուղղակի, առանց այլաբանության ու միջնորդավորման (օր. «Ահը վեր է, քան թե մահը», «Օրենքը հարուստի համար է, պատիժը՝ աղքատի», «Ճիշտ խոսքը կատակով կասեն»)։
Տիրնավոս

Տիրնավոս (հուն․՝ Τύρναβος, բուլղար․՝ Տիրնավոյից՝ փշածածկ վայր), քաղաք Հունաստանում։ Տիրնավոս համայնքի վարչակական կենտրոն, Լարիսա ծայրամասային միավորումում, Ֆեսսալի պերիֆերիայում։ Բնակչությունը 11 069 բնակիչ ըստ՝ 2011 թվականի հաշվառման, համարվում է Լարիսա ծայրամասային միավորումի երկրորդ ամենամեծ քաղաքը։ Քաղաքը տեղակայված է Ֆեսսալական հարթավայրի ծայրին գտնվող լեռան ստորոտին։ Քաղաքով հոսում է Տիտարիսոս (Τιταρήσιος) գետը՝ Պինյոսի վտակը։ Քաղաքի կողքով անցնում է Կենտրոնական Հունաստանի մայրուղին (Α2), որը համարվում է եվրոպական E65 երթուղու մաս։ Հին ռեգիոնալ ճանապարհով Տիրնավոսը կապվում է Էլասոն քաղաքին։ Տիրնավոս համայնքը կազմված է երկու համայնքային միավորումներից՝ Տիրնավոս և Ամբելոնաս։ Իր հերթին Տիրնավոս համայնքային միավորումը կազմված է հետևյալ համայնքային միություններից՝ Արիլոպուլիոն (Αργυροπούλειον), Դամասիոն (Δαμάσιον), Դենդրա (Δένδρα)և Տիրնավոս։


== Պատմություն ==

1423 թվականին թուրք գեներալ Թուրախան-բեյը գրավեց Ֆեսսալի տարածքը։ Այդ ժամանակ էլ նա հիմնադրեց Տիրնավոս քաղաքը։ Թուրախան-բեյը բնակիչներ հավաքեց մերձակա գյուղերից և նրանց բնակեցրեց նոր քաղաքում։ Քաղաքը զարդարված էր մի քանի վարչական կառույցներով, իսկ բնակիչները ստանում էին նշանակալի արտոնություններ։ 1770 թվականին քաղաքում արդեն կային 16 եկեղեցիներ և 6 մզկիթներ։ Օսմանական տիրապետությունից քաղաքը ազատվեց 1881 թվականի սեպտեմբերի 1-ին և Բեռլինի կոնգրեսի որոշմամբ միացվեց երիտասարդ Հունական Թագագավորության կազմին։ Օսմանական ժամանակաշրջանի միակ լավ պահպանված կառույցը թուրքական բաղնիքն է։ Բացի դրանից կան նաև թուրքական ժամանակաշրջանի մի քանի ոչ մեծ կառույցներ։


== Կառնավալ ==
Ամեն տարի քաղաքում տեղի է ունենում կառնավալ, որի արմատները գալիս են  XIX դարի վերջից։ Առաջին գրավոր հիշատակումները կառնավալի մասին պատկանում են 1898 թվականին։ Այդ ժամանակ Տիրնավոսում կառնավալը ենթարկվում էր դաժան քննադատության հունական կառավարության կողմից և հաճախ ենթարկվում էր արգելքների։ Այնուամենայնիվ, նույնիսկ արգելքները բնակիչները չվախեցրին, ովքեր փորձում էին գաղտնի իրականացնել կառնավալը։


== Տիրնավոսի համայնքային միություն ==
Տիրնավոսի համայնքային միությունում մտնում են 4 բնակավայր։ Բնակչությունը 12 572 բնակիչ է՝ ըստ 2011 թվականի հաշվառման։ Տարածքը 79,109 քառակուսի կիլոմետր։


== Բնակչություն ==


== Հայտնի մարդիկ ==
Թանսիս Պապակոնստանտինու (հուն․՝ Θανάσης Παπακωνσταντίνου, ծնվել է 1959 թվականին)- հույն երգիչ և երգերի հեղինակ։


== Ծանոթագրություններ ==
Լովիշչա

Լովիշչա (ուկրաիներեն՝ Ловища), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1570 թվականին։
2001 թվականի տվյալներով Լովիշչա գյուղում բնակվում էր 192 մարդ։ Բնակավայրը զբաղեցնում է 0,893 կմ² տարածք։ Բնակչության խտությունը կազմում էր 215,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալչաքդերե

Ալչաքդերե, գյուղ Օսմանյան կայսրությունում, Տրապիզոնի վիլայեթի Սյուրմենեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
(4982) Բարտինի

(4982) Բարտինի (անգլ.՝ Bartini), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 14-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,779917 ա. մ., առավելագույնը մոտենում է 2,2767 ա. մ. հեռավորության վրա և հեռանում 3,2831 ա. մ.։ Արեգակի շուրջ մեկ ամբողջական պտույտ է կատարում 1692,96 երկրային օրվա ընթացքում, իր ուղեծրով շարժվելով միջինում 0,212646 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4982) Բարտինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Money

«Money», թաիլանդցի երգչուհի, ռեփեր, պարուհի և հարավկորեական Blackpink գըրլ բենդի անդամ Լիսայի երգն իր դեբյուտային՝ «Lalisa» սինգլային ալբոմից։ Այն թողարկվել է YG Entertainment և Interscope Records լեյբլների միջոցով՝ 2021 թվականի սեպտեմբերի 10-ին։ Տեքստի հեղինակներն են Bekuh BOOM-ն ու Vince-ը, իսկ արտադրությամբ զբաղվել են վերջիններս՝ 24-ի և R. Tee-ի մասնակցությամբ։ Կոմերցիոն առումով երգը ընդգրկվել է ամերիկյան Billboard Hot 100 չարթի 90-րդ հորիզոնականում և Billboard Global 200-ի 10-րդ հորիզոնականում, ինչպես նաև Global Excl. U.S.-ի 7-րդ հորիզոնականում։


== Նախապատմություն և ստեղծագործություն ==
2021 թվականի սեպտեմբերի 25-ին YG-ն հայտարարել է, որ Լիսան իր սոլո դեբյուտն է կատարելու նույնանուն սինգլային ալբոմով՝ «Lalisa»-ով։ Սեպտեմբերի 6-ին հաստատվել է, որ «Money»-ն ընդգրկված է ալբոմի երգացանկում։ Բացի այդ, նաև ցուցված էր, որ երգը հիփ հոփ ոճով է լինելու։ Տեքստի հեղինակներն են Bekuh BOOM-ն ու Vince-ը, իսկ արտադրությամբ զբաղվել են վերջիններս՝ 24-ի և R. Tee-ի մասնակցությամբ։ Տեքստում Լիսան պարծենում է հարուստ լինելու և գումար ծախսելու մասին։ Երգը ստեղծված է Դո մինորով, իսկ տեմպը՝ րոպեում 140 հարված։


== Առևտրային հաջողություն ==
ԱՄՆ-ում, «Money»-ն դեբյուտ է կատարել Billboard Digital Song Sales չարթի ութերորդ հորիզոնականում՝ 6,900 օրինակ վաճառքով։ Այն նաև դեբյուտ է կատարել Billboard Rap Digital Song Sales չարթի առաջին հորիզոնականում, ինչը Լիսային դարձրել է նման արդյունք գրանցած առաջին քեյ փոփ կին արտիստը։ Երգը նաև դեբյուտ է կատարել Billboard R&B/Hip-hop Digital Song Sales չարթի երկրորդ հորիզոնականում։ Երգը չի ընդգրկվել Հարավային Կորեայի ազգային՝ Gaon Digital Chart չարթում, սակայն զբաղեցրել է թվային երգերի 43-րդ հորիզոնականը։


== Կատարման տեսահոլովակ ==
2021 թվականի սեպտեմբերի 20-ին հայտարարվել է «Money» երգի կատարման հոլովակի թողարկման մասին։ Սկզբում նախատեսվում էր թողարկել սեպտեմբերի 23-ին՝ Կորեայի ժամանակով 12։00-ին, սակայն Չուսոկ տոնի արթիվ թողարկումը մեկ օրով հետաձգվում է։ Հոլովակը թողարկվել է սեպտեմբերի 24-ին՝ Կորեայի ժամանակով 12։00-ին։


== Չարթեր ==


== Թողարկման պատմություն ==


== Ծանոթագրություններ ==
Սորիտ

Սորիտ (հունարեն՝ σωρείτης-կույտ), բարդ-կրճատ սիլլոգիզմ, որն առաջանում է գծային պոլիսիլլիգիզմից նրանում պրոսիլլոգիզմների եզրակացությունները բաց թողնվելու (լեզվական առումով) հետևանքով։ Լինում է առաջընթաց [գոկլենյան, գերմանացի տրամաբան Ռուդոլֆ Գոկլենիուսի (1547—1628) անունով], որն առաջանում է առաջընթաց պոլիսիլլոգիզմից («Կենդանի էակը մահկանացու է, մարդը կենդանի էակ է, Սոկրատեսը մարդ է, հետևաբար, Սոկրատեսը մահկանացու է»), և ետընթաց (արիստոտելյան), որն առաջանում է ետընթաց պոլիսիլլոգիզմից («Սոկրատեսը մարդ է, մարդը կենդանի էակ է, կենդանի էակը մահկանացու է, հետևաբար, Սոկրատեսը մահկանացու է»)։
Convair 880

Convair 880, ամերիկական ռեակտիվ ինքնաթիռ, նախագծված և արտադրված Convair ընկերության կողմից։ Միշտ եղել է 65 ինքնաթիռ Convair 880, որից հետո General Dynamics որոշել է դուրս գալ շուկայական ավիաընկերություններից, հաշվի առնելով, որ կա 880 անհաջողությունները բիզնեսում։ Convair 880 հետագայում մշակվել է արդիականացված տարբերակը օդանավի - Convair 990։


== Աէրոդինամիկի կառուցվածքը ==
Կազմված է չորս շարժիչից ունի կարևոր մի սարք, որ ծածկում է թևերը։


== Օդանավի առանձնահատկությունները ==
Զբաղեցնում է 2-րդ տեղը ամենաբարձր արագությամբ, խոշոր մարդատար ինքնաթիռներում (առաջին տեղը զբաղեցնում է Convair 990)։ «880» անվանվել է, որովհետև ինքնաթիռի արագությունը 880 Ft/վ (1000 կմ/ժ)։


== Քաղաքացիական օպերատորները Convair 880 ==
Delta Air Lines
Trans World Airlines
Northeast
VIASA
Swissair
Cathay Pacific
Japan Air Lines
Civil Air Transport
Airtrust Singapore
Air Viking
Four Wings Inc.
Indy Air
Freelandia Travel Club
Central American Airways
Inair Panama
LatinCarga
Groth Air
Monarch
Profit Express
SECRA


== Աղետները ==
Ժամանակի ընթացքում, աղետների հետևանքով ավիաընկերությունը կորցրել է 17 ինքնաթիռ Convair CV-880


== Օդանավի տեխնիկական բնութագիրը ==
Տեխնիկական բնութագիրը

Անձնակազմ։ 3 մարդ
Ուղևորների տարողություն։ 80-130 ուղևոր
Երկարություն։ 39,42 մ
Թևերի բացվածքը։ 36,58 մ
Թևի տարածքը։ 185,8 մ²
Դատարկ կշիռ։ 42 180 կգ
Առավելագույն քաշը։ 87 770 կգ
Վառելիքի ծավալը։ 47 890 լ
Էլեկտրակայան։ 4 × TRD General Electric CJ-805-3
Ձգում։ 4 × 51,82 կհԹռիչքի բնութագիրը

Առավելագույն արագություն։ 944 կմ/ժ օդում 6858 մ
Կայունության արագություն։ 895 կմ/ժ օդում 10670 մ
Գործնական տեսականին։ 6518 կմ
Գործնական առաստաղ։ 12 500 մ


== Ծանոթագրություններ ==


== Գրականություն ==
Wegg, Jhon General Dynamics Aircraft and their Predecessors. — Annapolis, Maryland։ Naval Institute Press, 1990. — P. 187. — 255 p. — (Putnam Aeronautical Books). — ISBN 0-87021-233-8։


== Արտաքին հղումներ ==
Aerofiles — Data and photos of Convair aircraft
Goleta Air and Space Museum — Information and pictures of various Convair 880s.
ConvairJet.com — An organization focused on preserving several Convair 880s.
Aviation-Safety.net — Convair 880 Accident Database.
Aviation History Online — Convair CV880(չաշխատող հղում)
Պոզիտանո

Պոզիտանո (իտալերեն՝ Positano), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2001 թվականի մարդահամարի տվյալերի կազմում է 3862 մարդ, բնակչության խտությունը կազմում է 483 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 84017, հեռախոսային կոդ՝ 089։
Սուրբ Վիտուսը մեծարվում է որպես քաղաքի հովանավոր։ Տոնը նշվում է ամեն տարի հունիսի 15-ին, նաև քաղաքում օգոստոսի 15-ին նշվում է Սուրբ Աստվածածնի Վերափոխման տոնը։


== Ծանոթագրություններ ==
Հիլբերտյան տարածություն

Հիլբերտյան տարածություն, արդի մաթեմատիկայի կարևոր հասկացություններից։ Ձևավորվել է XX դ. սկզբին, գերմանացի մաթեմատիկոս Դավիթ Հիլբերտի աշխատություններում արտահայտված գաղափարների ազդեցությամբ։ Հիլբերտյան տարածություն սահմանման մեջ հանդես եկող հիմնական հասկացությունը ներքին կամ սկալյար արտադրյալն է։
.gi

.gi, Ջիբրալթարի վերին մակարդակի ազգային դոմենն է։


== Արտաքին հղումներ ==
IANA .gi whois տեղեկություն
Լեշչանի (գյուղ, Իզյասլավի շրջան)

Լեշչանի (ուկրաիներեն՝ Ліщани), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Լեշչանի գյուղում բնակվում էր 752 մարդ։ Բնակավայրը զբաղեցնում է 1979 կմ² տարածք։ Բնակչության խտությունը կազմում էր 379,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինգա Յանկաուսկայտե

Ինգա Յանկաուսկայտե (լիտ.՝ Inga Jankauskaitė, հունվարի 10, 1981(1981-01-10), Կաունաս, Լիտվական ԽՍՀ, ԽՍՀՄ), լիտվացի դերասանուհի, երգչուհի և հեռուստահաղորդավար։


== Կենսագրություն ==
1987-1997 թվականներին սովորել է Կաունասի Յուոզաս Նաույալիսի անվան երաժշտական դպրոցում (ֆորտեպիանոյի դասարան)։ 1996-1997 թվականներին «Kauno fonas» ռադիոալիքով վարել է մանկական «Ingumynai» հաղորդումը։ 1999 թվականին ավարտել է Կաունասի Վինցաս Կուդիրկայի անվան երաժշտական դպրոցը, 1997-1999 թվականներին «Ultra vires» ռադիոալիքով վարել է «Širdele mano» հաղորդումը։ Ավարտել է Լիտվայի թատերական և երաժշտական ակադեմիան։ Լիտվայի ազգային դրամատիկական թատրոնի դերասանուհի է, 2004 թվականից նկարահանվում է կինոյում։ 2010 թվականին առաջադրվել է «Արծաթե կռունկ» մրցանակին` «Զրո 2» սև կատակերգությունում խաղացած դերի համար։


=== Երգչուհի և հեռուստահաղորդավարուհի ===
1996-1999 թվականներին Ինգա Յանկաուսկայտեն հանդես է եկել L+ խմբում։ Երգում է լիտվերեն, անգլերեն ու ռուսերեն երգեր։ 2007 թվականին Յանկաուսկայտեն Չեսլոսլավ Գաբալիսի հետ մասնակցել է «Žvaigždžių duetai» շոուին` գրավելով երկրորդ տեղը։ 2008-2017 թվականներին եղել է այդ շոուի վարողը։
2010 թվականին Ինգա Յանկաուսկայտեն թողարկել է ռուսական ռոմանսների «Romanso Improvizacija» ալբոմը, որը ձայնագրել էր Ուրելիյուս Գլոբիսի հետ։
2013 թվականին դարձել է «Chorų Karai» շոուի հաղորդավարը («Clash of the Choirs»-ի լիտվական տարբերակը)։ Վարել է նաև «Lietuvos Balsas» (միջազգային «The Voice» շոուի լիտվական տարբերակը) ծրագրի երկրորդ և երրորդ եթերաշրջանները. Եղել է «Լիտվական ձայն» նախագծի 5-րդ, 6-րդ և 7-րդ եթերաշրջանների ուսուցիչներից։


== Անձնական կյանք ==
Ամուսնացած է եղել երկու անգամ. 2002 թվականին ամուսնացել է պրոդյուսեր Հինտարաս Պլուտնիկասի հետ (այս ամուսնությունից ունեցել է որդի` Կոստատը)։ 2010 թվականի ապրիլին ամուսնացել է Մարյուս Ստրաչկայտիսի հետ։ Այս ամուսնությունից ծնվել են երկվորյակներ Յոնասն ու Մարիան։ Զույգը բաժանվել է 2016 թվականի մարտի 10-ին, Կլայպեդում։


== Դերեր թատրոնում ==
2001 - «Քինգ Քոնգի դուստրը» - Բերտա (ըստ Թերեզա Վալտերի գրքի, ռեժ.` Յոնաս Վայկտուս, Նոր դրամատիկական թատրոն)
2004 - «Մարիա Ստյուարտ» - Մարիա Ստյուարտ (Ֆրիդրիխ Շիլլերի պիեսը, ռեժ.` Յոնաս Վայկտուս, Լիտվայի ազգային դրամատիկական թատրոն)
2005 - «Դևեր» - Լիզա (ըստ Ֆյոդր Դոստոևսկու վեպի, ռեժ.` Յոնաս Վայկտուս, Լիտվայի ազգային դրամատիկական թատրոն)
2006 - «Փոքրիկ իշխանը» - Վարդ (ըստ Անտուան դը Սենտ-Էքզյուպերիի վեպի, ռեժ.` Սաուլյուս Միկոլայտիս, Լիտվայի ազգային դրամատիկական թատրոն)
2007 - «Ռոմեո և Ջուլիետ» - Ջուլիետ (ռեժ.` Այդաս Գինիոտիս)
2008 - «Վիլնյուս-Դաքար» - Օդրե (ռեժ.` Կոստատ Սմորիգինաս)
2009 - «Մարդը Լա Մանշից» - Դուլսինեա (ռեժ.` Ադոլֆ Վեչերսկիս)
2015 - «Թագուհի Լուիզան» - Թագուհի Լուիզա (ըստ Արվիդաս Յուոզայտիսի գրքի, ռեժ.` Գիտիս Պասեգիմաս, Կլայպեդայի դրամատիկական թատրոն)


== Դերեր կինոյում ==
2004 - «Կատարյալ միայնության մեջ» - Ալբինա Նեյֆալտիենե-Պուսելեմ
2006–2009 - «Անկոչ սերը» - Մետա Բարոնայտե-Զվինիենե
2009 - «Զրո 2» - Լիկա
2013 - «Ինչպես գողանալ կնոջը» - երգչուհի


== Ծանոթագրություններ ==


== Արտաքին հղումներ ==
Kauno diena. Inga JANKAUSKAITĖ (լիտվ.)
Արիստովկա (գյուղ, Շառգորոդի շրջան)

Արիստովկա (ուկրաիներեն՝ Аристівка), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1600 թվականին։
2001 թվականի տվյալներով Արիստովկա գյուղում բնակվում էր 190 մարդ։ Բնակավայրը զբաղեցնում է 5,2 կմ² տարածք։ Բնակչության խտությունը կազմում էր 36,54 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իոսիֆ Յուզովսկի

Իոսիֆ Յուզովսկի (ռուս.՝ Иосиф Ильич Юзовский, դեկտեմբերի 18, 1902(1902-12-18), Վարշավա, Ռուսական կայսրություն - դեկտեմբերի 15, 1964(1964-12-15), Մոսկվա, ԽՍՀՄ), խորհրդային գրական և թատերական քննադատ, գրականագետ։


== Կենսագրություն ==
1924 թվականին ավարտել է Դոնի Ռոստովի համալսարանի հասարակական գիտությունների ֆակուլտետը, 1925 թվականին՝ Դոնի հնագիտության ինստիտուտի արվեստի պատմության բաժինը։ Նրա աշխատությունները նվիրված են սովետական թատրոնի խնդիրներին։ Նրա աշխատություններին բնորոշ են ժամանակակից թատրոնի խնդիրների էության խոր ըմբռնումը։ Նրա «Դարն ու կերպարը» աշխատության զգալի մասը նվիրված է հայ շեքսպիրագիտության հարցերին։ Զբաղվել է Գորկու դրամատուրգիայի ուսումնասիրությամբ։ Պիեսներ է թարգմանել լեհերենից, չեխերենից, գերմաներենից։
The Connect: Dejavu

The Connect: Dejavu, հարավկորեական բոյ բենդ Monsta X-ի վեցերորդ մինի ալբոմը։ Այն թողարկվել է 2018 թվականին` Starship Entertainment լեյբլով և տարածվել է Kakao M-ով։ Ալբոմը աղկացած է յոթ երերից, ներառյալ գլխավոր «Jealousy» երգը։


== Տրեկ-լիստ ==


== Չարթեր ==


=== Ամենշաբաթյա չարթ ===


=== Ամենամսյա չարթ ===


=== Տարեկան չարթ ===


== Հաղթանակներ ==


=== Տարեկան ամփոփիչ ցուցակ ===


=== Երաժշտական ծրագրեր ===


=== Տարեկան ամփոփիչ չարթ ===


== Ծանոթագրություններ ==
Օրնուա լը Բուար

Օրնուա լը Բուար (ֆր.՝  Hornoy-le-Bourg), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 1668 մարդ, բնակչության խտությունը` 32.56 մարդ/կմ²: Բնակավայրը զբաղեցնում է 51.23 կմ² տարածք:


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 30 կմ արևմուտք:


== Բնակչություն ==


== Տնտեսություն ==
2010 թվականին ուներ 989 աշխատունակ (15-64 տարեկան)  բնակիչ, որոնցից ակտիվ էին 707-ը, իսկ ոչ ակտիվները` 282: Ակտիվության ցուցանիշը կազմում է 71,5 %: 707 աշխատունակ մարդկանցից աշխատել է 638 անձ (348 տղամարդ և 290 կին): Գործազուրկ են եղել 69 անձ (32 տղամարդ և 37 կին): 282 անաշխատունակներից 67-ը եղել են աշակերտներ կամ ուսանողներ, 99-ը` թոշակառուներ, իսկ 116-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շարիպովո (գյուղ, Աբզելիլովսկի շրջան)

Անվան այլ կիրառումների համար տե՛ս՝ ՇարիպովոՇարիպովո (ռուս.՝ Шарипово, բաշկիրերեն՝ Шәрип), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 259 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտրանի

Մարտրանի (ֆր.՝ Martragny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 350 մարդ, բնակչության խտությունը` 94.85 մարդ/կմ²։ Բնակավայրը զբաղեցնում է 3.69 կմ² տարածք։
2017 թվականի հունվարից Կուլոն, Կյուլի և Ռյուքվիլ համայնքների հետ միասին հանդիսանում է Մուլին ան Բեսեն համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 19 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 233 աշխատունակ (15-64 տարեկան)  բնակիչ, որոնցից ակտիվ էին 180-ը, իսկ ոչ ակտիվները` 53։ Ակտիվության ցուցանիշը կազմում է 77,3 %։ 180 աշխատունակ մարդկանցից աշխատել է 168 անձ (88 տղամարդ և 80 կին)։ Գործազուրկ են եղել 12 անձ (7 տղամարդ և 5 կին)։ 53 անաշխատունակներից 19-ը եղել են աշակերտներ կամ ուսանողներ, 20-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ը

Ը, ը, (անվանում։ ըթ), հայկական այբուբենի 8-րդ տառը։ Թվային արժեքը՝ «8»։
Ստեղծել է Մեսրոպ Մաշտոցը 405 - 406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Յունիկոդում ներկայացված է՝

մեծատառ՝ «Ը». U+0538
փոքրատառ՝ «ը». U+0568


== Բրայլով ներկայացումը ==


== Ծանոթագրություններ ==
Սկովորոդկի

Սկովորոդկի (ուկրաիներեն՝ Сковородки), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Սկովորոդկի գյուղում բնակվում էր 698 մարդ։ Բնակավայրը զբաղեցնում է 2837 կմ² տարածք։ Բնակչության խտությունը կազմում էր 246,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորու-մանգբետուներ

Մորու-մանգբետուներ, ազգակից ժողովուրդների (մորու, մադի, լուգբարա և այլն) խումբ։ Բնակվում են հիմնականում Զաիրի Հանրապետությունում, ինչպես և Ուգանդայում ու Սուդանի Հանրապետության հարավում։ Խոսում են Կենտրոնական սուդանյան խմբի մորու-մանգբետու լեզուներով։ Ընդհանուր թիվը՝ 1,3 միլիոն (1973)։ Մեծամասնությունը պահպանում է հին հավատալիքները (գլխավորապես նախնիների պաշտամունքը), աննշան մասը քրիստոնյա է (կաթոլիկներ)։ Զբաղվում են հիմնականում արորային երկրագործությամբ։ Զարգացած են արհեստները (դարբնություն, փայտի և փղոսկրի փորագրություն, բրուտագործություն)։
Անդրեևկա (գյուղ, Լեբեդյանսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուլաբի (լեռ)

Անվան այլ կիրառումների համար տե՛ս՝ Գյուլաբի (այլ կիրառումներ)Գյուլաբի, լեռ Հայաստանի Լոռու մարզում, Վիրահայոց լեռներում, Շնող գյուղից մոտ 8,5 կմ հարավ, Շնող գետի ակունքների շրջանում։ Լանջերն ամբողջապես ծածկված են անտառներով։


== Ծանոթագրություններ ==
Գրիգոր Սամվելյան

Գրիգոր Կարապետի Սամվելյան (մարտի 8, 1915(1915-03-08), Օրդուբադի շրջան, Նախիջևանի Ինքնավար Խորհրդային Սոցիալիստական Հանրապետություն - դեկտեմբերի 4, 2005(2005-12-04), Երևան, Հայաստան), լեզվաբան։ Բանասիրական գիտությունների դոկտոր (1985), պրոֆեսոր (1987)։ ԽՍՀՄ բարձրագույն դպրոցի (1985) և ՀՀ կրթության վաստակավոր գործիչ (1990)։


== Կենսագրություն ==
1940 թվականին ավարտել է Տվերի (Ռուսաստան) մանկավարժական ինստիտուտը։ 1948-1965 թվականներին՝ Երևանի հեռակա մանկավարժական ինստիտուտի ռուսաց լեզվի, 1965-1985 թվականներին՝ ԵՌՕԼՄԻ ռուսաց լեզվի տեսության և պատմության ամբիոնների վարիչ։


== Գործունեություն ==
Աշխատությունները վերաբերում են ռուսաց լեզվի տեսական խնդիրներին («Ոուսաց գրական լեզուն և նրա ոճերը», 1957, «Բառը Գորկու մոտ», 1975, «Նյութեր տեքստի ոճաբանական և լեզվաբանական վերլուծության դասընթացների համար», 1987, «Գեղարվեստական տեքստի լեզվաբանական վերլուծություն», 1989, բոլորը՝ ռուսերեն)։ Հեղինակ է ռուսաց լեզվի ուսուցման բուհական դասագրքերի։


== Ծանոթագրություններ ==


== Արտաքին հղումներ ==
ՀՀԻ, Հայոց լեզու և գրականություն համացանցային նախագիծ, Սամվելյան Գրիգոր Archived 2019-04-07 at the Wayback Machine.
Արևմտյան Ալպեր

Արևմտյան Ալպեր (ֆր.՝ Alpes occidentales, իտալերեն՝ Alpi Occidentali), Ալպեր լեռնահամակարգի մաս։ Արևելյան Ալպերում է գտնվում Ալպերի և Արևմտյան Եվրոպայի ամենաբարձր կետը՝ Մոնբլանը՝ 4810 մ բարձրությամբ։
Արևմտյան Ալպերին բնորոշ են ասիմետրիկ լանջերով աղեղնաձև լեռնաշղթաները, առանձնանում են միջօրեականի ուղղությամբ ձգվող Ծովամերձ, Քոթյան, Գրայան, Սավոյան Ալպերները և զուգահեռականի ուղղությամբ տարածվող Շվեյցարական Ալպերը, որոնք Ռոն և Հռենոս գետերի վերնագավառների հովիտներով բաժանվում են հյուսիսում՝ Բեռնյան, Գլառնյան և հարավում՝ Փենինյան, Լեպոնտինյան Ալպերների։ Շվեյցարական Ալպերը ձյունաշատ, սառցադաշտերով հարուստ, տիպիկ ալպյան ռելիեֆ ունեցող, բազմաթիվ սրածայր գագաթներով (Դյուֆուր, Ալեչհոռն, Յունգֆրաու և այլն) լեռնաշղթաներ են։


== Ծանոթագրություններ ==
Աստերոիդների ցանկ (50101-50200)

Աստերոիդների ցանկ (50001-50100)  • Աստերոիդների ցանկ  • Աստերոիդների ցանկ (50201-50300)
 Աստերոիդների ցանկ (50001-50100)  • Աստերոիդների ցանկ  • Աստերոիդների ցանկ (50201-50300)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Բուկլենդի

Բուկլենդի (ռուս.՝ Букленды, բաշկիրերեն՝ Бөкләнде), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 359 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շերտավորություն

Շերտավորություն, ապարների դասավորություն միմյանց վրա տեղադրված շերտերի ձևով, որոնք տարբերվում են միներալային կազմությամբ, գույնով, ապար կազմող մասնիկների առանձնահատկություններով և այլն։


== Ապարների շերտավորություն ==
Շերտավորությունը ապարների կարևոր հատկանիշներից է և բնորոշ է հատկապես նստվածքային ապարներին։ Շերտային միավորները (շերտեր, շերտիկներ) սովորաբար միմյանցից անջատվում են բաժանման քիչ թե շատ ցայտուն արտահայտված հարթություններով։ Տարբերում են ապարների շերտավորության երկու տիպ՝ նստվածքային հաստվածքների շերտավորություն և շերտի ներքին շերտայնություն։


=== Շերտի ներքին շերտայնություն ===
Շերտի ներքին շերտայնության դեպքում շերտիկները տարբերվում են ապար կազմող բաղադրամասերի կառուցվածքով և միներալային կազմությամբ։


== Շերտայնությունը կախված նստվածքաձևավորող գործոնից ==
Կախված նստվածքաձևավորող գործոնից՝ շերտայնությունը շերտիկների ձևով և դիրքով կարող է լինել հորիզոնական, շեղ, ալիքավոր և փոխանցիկ։


=== Հորիզոնական շերտայնություն ===
Հորիզոնական շերտայնությունը առաջանում է հանդարտ ջրերում, հաճախ կապված է կլիմայի սեզոնային տատանումների հետ։


=== Շեղ շերտայնություն ===
Շեղ շերտայնությունը ձևավորվում է տարբեր հոսանքներով։


=== Ալիքավոր շերտայնություն ===
Ալիքավոր շերտայնությունը ձևավորվում է ջրերի ալիքավոր շարժումներով։


== Ապարների շերտայնության ծագումնային տիպեր ==
Տարբերում են ապարների շերտայնության մի քանի ծագումնային տիպեր՝ էոլային, գետային, ժամանակավոր հոսքերի, լճային, դելտային, ծովային հոսանքների և այլն։


== Շերտայնության պատճառները ==
Շերտայնության գլխավոր պատճառներ են երկրակեղևի տատանումները, մասամբ՝ երկրաշարժերը, նստվածքների նշանակալից սահքերը և այլն։


== Պատկերասրահ ==
Նակեդուլ (Չոխատաուրի շրջան)

Նակեդուլ (վրաց.՝ ნაკადული), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 280 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 149 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Սոս Ջանիբեկյան

Վիքիպեդիայում կան հոդվածներ  Ջանիբեկյան ազգանունով այլ մարդկանց մասին:Սոս Կարենի Ջանիբեկյան (ապրիլի 8, 1988(1988-04-08), Երևան, Հայկական ԽՍՀ, ԽՍՀՄ), հայ դերասան։


== Կենսագրություն ==
2004 թվականին ավարտել է Երևանի Գ․ Հովսեփյանի անվան թիվ 30 միջնակարգ դպրոցը։ Այնուհետև մինչև 2008 թվականը սովորել է Երևանի թատրոնի և կինոյի պետական ինստիտուտի կինոօպերատորական բաժնում, բայց չի ավարտել։ Ամուսնալուծվել է երկու անգամ, ունի դուստր։ Ուսանողական տարիներին նկարահանել է ֆիլմեր, որը արժանացել է «Լավագույն ռեժիսորական աշխատանք» մրցանակին։ 2009 թվականին հանդես է եկել Ագուտագավայի «Թավուտում» պիեսի մեջ, սպանված ամուսնու գլխավոր դերով։ 2010 թվականից «Ֆուտու» պրոդյուսերական կենտրոնի սցենարիստն ու ռեժիսորն է։ 2010 թվականին «Ոտքի', դատարանն է գալիս» բեմադրությունով հանդես է եկել Թեհրանում, Սողոմոն Թեհլիրյանի դերով։


== Ֆիլմեր ==
Հ. Գալստյանի «Խճճված զուգահեռներ», 2005
Է. Բաղդասարյանի «Բրուտագործը», 2006
«Տաքսի «Էլի լավ ա», 2007
«Խճճված զուգահեռներ», 2009
Դավիթ Բաբախանյանի «Փեսացուն կրկեսից», 2011
«Փասիանի որսորդը», 2012
«Քայլ ձիով», 2013
«Վերջին Մոհիկյանը», 2013-2015
«Կիսալուսնի ծովածոցը», 2014
«Ուրիշի փոխարեն», 2014
«Որոգայթ», 2015
«Թևանիկ», 2014
«Հյուսիս հարավ», 2015
«Scotch & Whiskey», 2015
«Վերջին բնակիչը», 2016
«Մեր երազանքի ճանապարհը», 2017
«Մեղրամիս», 2016
«Երկրաշարժ», 2016
«Армен и я», 2018
«Gate to heaven», 2018
«Սողոմոնի երգերը», 2018
«Անհայտ բաժանորդ», 2019

«Չվերթ N1», 2019

«Պոլլի», 2022


== Ներկայացումներ ==
«Թավուտում», 2009 թ.
«Ոտքի դատարանն է գալիս», 2010 թ. (հանդես է եկել Սողոմոն Թեհլիրյանի դերով)
«Կենտ Զույգը»


== Հեռուստասերիալներ ==
«Կյանքի գինը», 2008 թ.
«Վերադարձ», 2010 թ.
«Եղբայրներ», 2012 թ.
«Բախտաբեր», 2015 - 2017 թթ.
«Դոմինո», 2015-2017 թթ.

«Հետհաշվարկ», 2017 թ.
«Քաոս», 2019 թ.
«Թողություն», 2019թ.
«Պատվի համար», 2020 թ.
«Անատոլիական պատմություն», 2020 թ.
«Կորած օրագիրը», 2021 թ.
«Պոեմէ», 2021 թ.


== Ընտանիք ==
Հայրը՝ ՀՀ ժողովրդական արտիստ Կարեն Ջանիբեկյան
Մայրը՝ դրամատուրգ Անահիտ Աղասարյան
Եղբայրները՝ կինոռեժիսոր, կինոօպերատոր Գուրգեն Ջանիբեկյան և դերասան Միքայել Ջանիբեկյան


== Ծանոթագրություններ ==
Մորոզովշչինա (այլ կիրառումներ)

Մորոզովշչինա, կարող է վերաբերել՝

Մորոզովշչինա - գյուղ, Ուկրաինայի Պոլտավայի մարզի Գադյաչի շրջանում
Մորոզովշչինա - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Քրիստիան շրջան (Կենտուկի)

Անվան այլ կիրառումների համար տե՛ս՝ Քրիստիան շրջան (այլ կիրառումներ)Քրիստիան շրջան (անգլ.՝ Christian County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.867 կմ² է, բնակչությունը՝ 73.955 մարդ (2010 թ. տվյալներով)։ Շրջկենտրոնն է Հոպկինսվիլ բնակավայրը։ Կազմավորվել է 1796 թ.։
Մադագասկար 2

Մադագասկար 2-ի պրեմիերան եղել է 2008 թվականի նոյեմբերի 7-ին։ Մուլտֆիլմի բյուջեն կազմում է 150 միլիոն դոլլար, տևողությունն է 89 րոպե։ Այն DreamWorks Animation SKG ընկերության արտադրությունն է։


== Սյուժե ==
Նյու Յորքի կենդանաբանական այգու կենդանիներ Ալեքս առյուծը, զեբր Մարտին, ընձուղտ Մելմանը և գետաձի Գլորիան Մադագասկար կղզուց որոշում են վերադառնալ իրենց հայրենիք՝ Նյու Յորք։ Նստելով ինքնաթիռ՝ նրանք ուղևորվում են Նյու Յորք, սակայն ճանապարհին ինքնաթիռի վառելիքը վերջանում է և վթարի է ենթարկվում՝ ընկնելով Աֆրիկա։ Նրանք որոշում են մնալ այնտեղ այնքան ժամանակ, մինչև պինգվինները կվերանորոգեն ինքնաթիռը։ Բայց հանկարծ իրավիճակը փոխվում է. Ալեքսը Աֆրիկայում հանդիպում է իր ծնողներին, որից նա առանձնացել է մանուկ հասակում, նրանք միմյանց ճանաչում են ձեռքի խալով։ Օրեր հետո Աֆրիկայում հպարտությամբ են ընդունում Ալեքսին։


== Ծանոթագրություններ ==
Վիլամիրոլո

Վիլամիրոլո  (իտալերեն՝ Villamiroglio), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 341 մարդ (2008)։ Բնակչության խտությունը՝ 35 մարդ/կմ²։ Տարածքը կազմում է 10 կմ²։ Փոստային ինդեքս՝ 15020։ Հեռախոսային կոդ՝ 0142։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (255201-255300)

Աստերոիդների ցանկ (255101-255200)  • Աստերոիդների ցանկ  • Աստերոիդների ցանկ (255301-255400)
 Աստերոիդների ցանկ (255101-255200)  • Աստերոիդների ցանկ  • Աստերոիդների ցանկ (255301-255400)
Վեսյոլի Գայ (գյուղ, Մարյինի շրջան)

Անվան այլ կիրառումների համար տե՛ս՝ Վեսյոլի ԳայՎեսյոլի Գայ (ուկրաիներեն՝ Веселий Гай), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Վեսյոլի Գայ գյուղում բնակվում էր 164 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Ֆեռնանդո դել Վալյե դե Կատամարկա

Սան Ֆեռնանդո դել Վալյե դե Կատամարկա (իսպ.՝ San Fernando del Valle de Catamarca), հաճախ անվանում են Կատամարկա իսպ.՝ Catamarca, քաղաքը գտնվում է Արգենտինայի հյուսիսարևմտյան մասում։ Մայրաքաղաքը՝ Կատամարկա։ Տարածքը՝ 399 քառ. կմ է։ Ծովի մակարդակից գտնվում է 500 մ բարձրության վրա։ Բնակչությունը՝ 140,741 մարդ (2001)։ Բնակչության 70%-ը բնակվում է քաղաքում։


== Տեղեկություններ քաղաքի մասին ==
Քաղաքը Բուենոս Այրեսից գտնվում է 1130 կմ հեռավորության վրա։ Կից գավառների մայրաքաղաքից՝ Լի Ռիոխայից գտնվում է 153 կմ հեռավորության վրա։ Սան Միգել Դե Տուկումանից 230 կմ հեռավորության վրա և Սանտիագո Դե Էստերո քաղաքից 209 կմ հեռավորության վրա։
Շատ ուխտավորներ գալիս են Սան Ֆեռնանդո դել Վալյե դե Կատամարկա այցելելու Տիրամայր եկեղեցի, տեսնելու արձանը։
Կատամարկան մարզի տուրիստային քաղաքներից է։ Քաղաքի գաղութային ճարտարապետությունը հանդիսանում է տուրիստական տեսարժան վայրերից մեկը։
Քաղաքն ունի միջազգային օդանավակայան Coronel Felipe Varela, չվերթներ է կատարում Լա-Ռիոխա, Սան Միգել-դե-Տուկուման և Բուենոս Այրես։


== Պատմություն և քաղաքականություն ==
Առաջին կարգավորումը կոչվել է Լոնդոն (իսպ.՝ Londres)։ Իսպանական գաղութները հիմնադրվել են այստեղ՝ 1558 թվականին, և փլուզվել՝ 1683 թվականին։
Քաղաքը 1882 թվականին ուներ 8000 բնակիչ։ 1888 թվականին քաղաքում կառուցվել է երկաթուղային գիծ։ Քաղաքը զարգանում է շատ դանդաղ և գտնվում զարացվածությամբ շատ ցածր մակարդակի վրա։


== Կլիմա ==
Ամբողջ քաղաքի կլիման չոր մայրցամաքային է։ Տարեկան միջին ջերմաստիճանը՝ 20 °C, միջին առավելագույնը՝ 34 °C։ Ամռանը՝ օդի ջերմաստիճանը կարող է հասնել 43 °C, իսկ ձմռանը՝ 5 °C։ Քաղաքի մեծ մասում տեղումներ շատ է լինում, քանի որ շրջապատված է ձյունոտ լեռներով։


== Արտաքին հղումներ ==
Федеральный Институт Муниципальных Дел (ФИМД), Секретариат Муниципальных Дел, Министерство Внутренних Дел, Аргентина —
Municipality of S. F. del V. de Catamarca Archived 2009-08-28 at the Wayback Machine. — Պաշտոնական կայք
Եզտոյի

Եզտոյի, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Առաքել Գեղամեցի

Առաքել Գեղամեցի (ծն. և մահվ. թիվն անհայտ)՝ XVI դ. վերջի և XVII դ. 1-ին կեսի հայ մանրանկարիչ, ծաղկող։


== Հայտնության ուղին ==
Նշանավոր մանրանկարիչ Առաքել Գեղամեցին ապրել և ստեղծագործել է XVI դ.: Ծնվել է Գեղամա լեռների ստորոտում գտնվող Վարսեր գյուղում, որ գտնվում էր Գեղարքունիքի մարզում` Սևանա լճի մոտ։ Գրչության և ծաղկելու արվեստը սովորել է Կեչառիսի Վանքում, վանահայր Փիլիպոս վարդապետից։ Առաքել Գեղամացու ձեռքով, Գեղարքունիքում գրված ու ծաղկված միակ ձեռագիրը, 1576 թ.-ից է։ Շուտով երիտասարդ վանականը տեղափոխվում է Կարին (Էրզրում) շարունակելու ձեռագրական իր գործը (հավանական է, որ նրան ուղարկել են Կեչառիսի իր եղբայր-միաբանները)։ Այստեղ` Կարին քաղաքի մոտ գտնվող սբ Գևորգ վանքում, ինչպես նաև Սալնո սբ Սարգիս եկեղեցում է ստեղծվել նրա ձեռագրերի մեծագույն մասը։ Առաքել Գեղամեցու մեզ հասած 14 ձեռագրերից 11-ը պահվում են Մատենադարանում։ Դրանք վերաբերում են 1576-1601 թթ.: Առաքել Գեղամեցին հպարտությամբ է հիշատակում, որ ինքը ծագում է Արդությանների մեծ տոհմից։
1601 թվականին ընդօրինակած Ավետարանի (Երևանի Մատենադարան, ձեռագիր 7555) հիշատակարանում մանրամասն ներկայացնում է իր ազգատոհմը։ Առաքել Գեղամացին հիմնականում ապրել և ստեղծագործել է Կարին գավառի Թվանճ գյուղում։ Նա հայ միջնադարյան մանրանկարչության վերջին դեմքերից է։ Ժամանակաշրջանով պայմանավորված՝ նրա արվեստին բնորոշ է մարդկային ֆիգուրների պատկերման սխեմատիզմը, զարդաձևերի առկայությունը և վառ գունազեղությունը։ Նրա՝ 1588-1632 թվականներին նկարազարդած ձեռագրերից Երևանի Մատենադարանում պահվում է վեց Ավետարան (ձեռագրեր համար` 4100,7555,7633,7634,7646,8931) և մեկ Սաղմոսարան (ձեռագիր համար`2660)։


== Հիշատակումներ ==
Ն. արքպ. Պողոսյան- Հմր 584 (469)՝ 1482 թ. Շարակնոցի մեք «247բ. Բնագրէն տարբեր բոլորզրով՝ կայ հետեւեալը.«Առաքել Գեղամեցի, ԺԶ-Ժ՚Է, կ 112»՛ սա 1589—1630 թթ. ընթացքում տասնյակ ձեռագրեր գրած ու նկարազարդած գրիչ և ծաղկող Առաքել Գեղամացին է։ Այս տեսակ բազմաթիվ օրինակներ ստուգելով համոզվեցինք, որ վրի- պած հիշատակագրություն չկա՝ անվանացանկերի մեշ բոլորը թվագրված են։ Առաքել Գեղա- մացոլ օրինակը հաստատում Է Երուսաղեմի ձեռագրացուցակի առիթով ասվածն այն մասին, որ ձեռագրական աշխատանքի փորձ ունեցողի մոտավոր թվագրումը չթվագրելուց հազար անգամ նախընտրելի Է. սակայն սրա հետ միաժամանակ նկատենք, որ թվագրումը պետք Էր արտահայտել նախ նկարագրության մեշ, հետո միայն՝ անվանացանկում, բանգի այս եղա- նակով պատրաստված ցուցակի ընթերցողն անթվական հիշատակարանի։


== Պատկերասրահ ==

		
		
		
		
		


== Ծանոթագրություններ ==
Վասենար (համայնք)

Վասենար (հոլ.՝ Wassenaar ( արտասանություն)), համայնք Նիդերլանդների Հարավային Հոլանդիա մարզում։ Տարածքը 50,85 կմ² է, բնակչությունը՝ 25.668 (2011 թ.)։ Մեկ շնչի տարեկան միջին եկամուտը 20.400 եվրո է։
Նիկոս Վերտիս

Նիկոս Վերտիս (հուն․՝ Νίκος Βέρτης, օգոստոսի 21, 1976(1976-08-21), Խորինխեմ, Հարավային Հոլանդիա, Նիդերլանդներ), հույն երգիչ։ 6 տարեկանում ընտանիքի հետ տեղափոխվել է Սալոնիկ, որտեղ ավարտել է երաժշտական դպրոցի բուզուկիի բաժինը։ 16 տարեկանում նա նորից գնացել է Հոլանդիա, որտեղ քոլեջում սովորել է երկու տարի։ Շուտով նա վերադարձել է Հունաստան և անցել զիվորական ծառայության։
Սկսել է երգել Հյուսիսային Հունաստանի ակումբներում, մասնավորապես Սալոնիկում։ Իր առաջին ալբոմը ձայնագրել է ինքնուրույն, երաժշտությունը և բառերը ինքն է գրել։ Ալբոմից երկու երգերը ձայնագրվել են Պեգի Զինայի հետ։


== Սկավառակագրություն ==


=== Ալբոմներ ===
2003։ Πολύ απότομα βραδιάζει
2004։ Πάμε ψυχή μου
2005։ Πώς περνάω τα βράδια μόνος
2007։ Μόνο για σένα
2009։ Όλα είναι εδώ
2009։ Προλογίζει τα ερωτικά του σήμερα και του χτες
2011։ Είμαι μαζί σου
2013։ Προτάσεις


=== Ձայնասկավառակներ ===
2005։ Πες το μου ξανά
2008։ Όνειρο αληθινό


== Աղբյուրներ ==
Պաշտոնական էջ
Ժողովածու (2729)

Ժողովածու (2729), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2729 թվի տակ։ Ձեռագիրը գրվել է 1798 թվականին Զաքարիա Օշականցի գրչի կողմից Կ․ Պոլսում։ Գրված է թղթի վրա, որը ունի 29X19 չափս։ Ձեռագիրը կազմված է 266 թերթից։ Գրված է միասյուն, նոտրգիրով։ Կազմը` կաշվեպատ ստվարաթուղթ դրոշմազարդ։ Հիշատակարաններ՝ 29ա, Հետագայի՝ պահպանակ Ա (19-րդ դար), կնիք՝ 68բ (1801 թ․, Զաքարիա վրդ․):


== Բովանդակություն ==
Յակ․ Նալևան Քարոզգիրք Սևկունդոսի։
Յովհ․ Որոտնեցւոյ Վերլուծութիւն Պորփիւրի դժուարալուծիցն։


== Ծանոթագրություններ ==
Ռոսս գավառի բանտ

Ռոսս գավառի բանտ (անգլ.՝ Ross Correctional Institution), միջին մակարդակի հսկողությամբ պետական բանտ, որ գտնվում է Սայոտո գետի արևմտյան ափին, Չիլիկոտե քաղաքից ոչ այնքան հեռու, Օհայո նահանգում։


== Նկարագրություն ==
Բանտը գտնվում է Չիլիկոտե ուղղիչ հիմնարկի և Հոուպվելի ազգային մշակութային պատմական պարկի մոտ։ Բացվել է 1987 թվականին. այդ ժամանակ կար 2037 կալանավոր։ Հիմնարկը զբաղեցնում է 1707 ակր մակերես, բանտարկյալների հսկողությանմբ զբաղված են ավելի քան 350 անվտանգության աշխատակիցներ։ 2016 թվականի հունվարի 6-ի տվյալներով հիմնարկում գտնվում է 2085 բանտարկյալ։ Բանտարկյալներ մոտ 56%-ը աֆրոամերիկացիներ են, 43%-ը՝ սպիտակամորթներ, իսկ 0.01%-ը՝ այլք։ Հաշվարկված է, որ յուրաքանչյուր բանտարկյալի ծախսերը միջին հաշվով կազմում է ամերիկական 51.77 դոլար։
Ռոսս գավառի ուղղիչ հիմնարկը բանտարկյալներին տրամադրում է առաջնային, երկրորդային և երրորդային բժշկական օգնություն։ Ինտենսիվ թերապիան պահպանում է Ֆրիզեր առողջապահական կենտրոնը և Ֆրանկլինի Բժշկական կենտրոնը։ Օհայո նահանգի համալսարանի բժշկական կենտրոնը նույնպես աշխատում է հիմնարկի հետ արտակարգ իրավիճակների և երկարաժամկետ հոսպիտալացման գծով։ Բանտարկյալների անձնական հաշվից գանձվում է լրացուցիչ վճար 3 դոլարի չափով։ 1995 թվականին հիմնարկում ներմուծվել է հեռահաղորդակցությունը, ինչը օգնել է բարելավել կապը առաջնային բուժօգնության բժիշկների և բանտարկյալների միջև։ Հեռահաղորդակցության օգնությամբ անցկացվել է ավելի քան 19 000 խորհրդատվություն։


== Ծանոթագրություններ ==
Ակտինոմետրիա

Ակտինոմետրիա, գեոֆիզիկայի բաժին, որն ուսումնասիրում է ճառագայթումը (ռադիացիա), նրա փոխակերպումները և տեղափոխությունը մթնոլորտում, հիդրոսֆերայում և Երկրի մակերևույթին։ Նեղ իմաստով ակինոմետրիան Երկրի ճառագայթման չափման մեթոդների ամբողջությունն է օդերևութաբանության մեջ։


== Հիմնական խնդիր ==
Ակինոմետրիայի հիմնական խնդիրն է՝ արեգակնային ուղիղ, ցրված ու անդրադարձվող ճառագայթման, ինչպես նաև Երկրի մակերևույթի ու մթնոլորտի երկարալիք ճառագայթման, մթնոլորտի ճառագայթման հաշվեկշռի քանակական և որակական ուսումնասիրությունը, ճառագայթային էներգիայի փոխակերպումների չափման սարքերի և մեթոդների մշակումը։


== Կիրառություն ==
Ակտինոմետրիական ուսումնասիրությունները կատարվում են տեսական հաշվարկների և սարքերի (ակտինոգրաֆ, ակտինոմետր և այլն) միջոցով։ Ակտինոմետրիական հետազոտությունների արդյունքները օգտագործվում են գյուղատնտևսության, արդյունաբերության, բժշկության, կուրորտագիտության և այլ բնագավառներում։ Երկրի արհեստական արբանյակների արձակումից հետո ակինոմետրիայի հետազոտական հնարավորությունները ընդլայնվեցին։
Լամբրոն

Լամբրոն (ֆր.՝ Les Embruns; անգլ.՝ Lambron castle), հայկական բերդ պատմական Կիլիկյան Հայաստանում։ Հանդիսացել է Հեթումյանների սեփականությունը, սակայն հետագայում մտցվել է Կիլիկիայի իշխանաության մեջ։ Մինչև 18-րդ դարը պահպանվել են Կիլիկյան Հայաստանի խորհրդանիշ հանդիսացող առյուծի պատկերը։ Ներկայումս կիսավեր է։


== Պատմություն ==
11-րդ դարի առաջին կեսին հայոց պետականության կորուստը, Բյուզանդական նվաճումներից հետո, ինչպես նաև սելջուկների արշավանքները Հայաստան հանգեցրին հայ ազգաբնակչության զանգվածային արտագաղթին Կիլիկիա, այստեղ ձևավորվեց Կիլիկիայի հայկական իշխանությունը։ 1073 թվականին հայ ավատատեր Օշին Գանձակեցին իր եղբայրների հետ հաստատվում է Կիլիկիայում՝ իր ընկեր Աբլղարիբ Արծրունու տիրապետության տակ գտնվող տարածքում։ Վերջինս Օշինին է նվիրում Տավրոսի լեռներում գտնվող, արաբներից գրավված Լամբրոն բերդը։
Կիլիկյան Հայաստանի արքաների կառավարումը համընկավ խաչակրաց արշավանքներ հետ։ Դա առևտրի և արհեստագործության ծաղկման բուռն շրջան էր։ Կառուցվեցին մի շարք վանքեր, որոնցից մեկն էլ՝ Լամբրոնի հարևանությամբ գտնվող Սկևռա վանքն էր, այստեղ 12-13-րդ դարերում ծաղկում են ապրել հայկական գրչությունը, մանրանկարչությունը, փորագրությոնը։


== Ճարտարապետություն ==
Ինչպես Լեռնային Կիլիկիայի բերդերի մեծամասնությունը՝ Լամբրոնը ժայռոտ ամրոց է։ Տեղակայված է բլրի վրա և զբաղեցնում է շուրջ 49,500 քմ. տարածք։ Գետի կիրճից մինչև բլրի լանջը առկա 50 մետր բարձրություն։ Բերդը բաժանված է երկու մասի՝ ստորին պալատ և վերին պալատ։ Բերդի կառույցները կիսավեր են, սակայն կամարաձև պալատը ամբողջովին հասել է մինչև մեր օրեր։


== Նշանավոր կառավարիչներ ==
Օշին Ա Գանձակեցի
Լևոն Գ
Ներսես Լամբրոնացի


== Տես նաև ==
Կիլիկիայի հայկական թագավորություն


== Ծանոթագրություններ ==


== Արտաքին հղումներ ==
Լամբրոնի բերդ
Rai News 24

Rai News 24, իտալական շուրջօրյա լրատվական հեռուստաալիք հանրային RAI հեռուստաընկերության կազմում։ Հեռարձակվում է 1999 թվականի ապրիլի 26-ից թվային ֆորմատով և հասանելի է կաբելային և արբանյակային տիրույթներում Իտալիայում, Եվրոպայում և Հյուսիսային Ամերիկայում։
2013 թվականին հեռուստաալիքը ստացավ «Rai News 24» անվանումը, տեղափոխվեց նոր լրատվական ստուդիա և ձևափոխվեցին դիզայնն ու պատկերանիշը։


== Պատկերանիշեր ==

		


== Արտաքին հղումներ ==
Պաշտոնական կայք (իտալ.)
Արցանց հեռարձակում
Rai News24 ծրագիրը
Պաշտոնական վիդեոալիք ՅուԹյուբ կայքում


== Ծանոթագրություններ ==
Գալիցա (գյուղ, Սոկիրյանիի շրջան)

Գալիցա (ուկրաիներեն՝ Галиця), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Գալիցա գյուղում բնակվում էր 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրավչության կանոններ

Գրավչության կանոններ (անգլ.՝ Laws of attraction), ֆիլմ 2 նյու-յորքյան ամուսնալուծման գործով փաստաբանների՝ Դանիել Ռաֆֆերտիի (Փիրս Բրոսնան) և Օդրի Վուդսի (Ջուլիանա Մուր) սիրային պատմության մասին՝ ռեժիսոր Պիտեր Խաութի կողմից։ Ռուսական կինովարձույթում է 2004 թվականի հունիսի 3-ից։


== Սյուժե ==
Ֆիլմի գլխավոր հերոսներն են ազդեցիկ փաստաբաններ Դանիել Ռաֆֆերտին և Օդրի Վուդսը, ովքեր զբաղվում էին ամուսնալուծման հարցերով և ամեն օր՝ իրենց տխուր մասնագիտության պատճառով, ներկա էին գտնվում ընտանիքների կազմալուծմանը՝ երկու սիրահար սրտերի բաժանմանը։ Եվ արդյո՞ք ինչքան են նրանց հնարավորությունները ընտանիք կազմելու և սերը պահպանելու հարցում։
Օդրի Վուդսը պերֆեկտիստ է և իր գործում միշտ խստորեն հետևում է օրենքի տառերին (անգամ իր մայրը անկախ և երիտասարդ կին է)։ Դանիելին հաջողվում է հաղթել՝ օգտագործելով իմպրովիզացիան, հմայքը, նրբազգացողությունը և համոզիչ ճարտասանությունը։ Շուտով նրանք հնարավորություն ունեցան ելույթ ունենալ միմյանց դեմ հայտնի մարդկանց՝ մոդելագործ Սիրենայի և «The Needles» ռոք-խմբի երաժիշտ Թորն Ջեմիսոնի ամուսնալուծման գործում։ Երկու հաճախորդներն էլ ունեն հնամենի մի դղյակ՝ Իռլանդիայում, ուստի փաստաբանները պարտավոր եղան ճանապարհորդվել Իռլանդիա՝ տեղում պարզելու իրավիճակը։
Ճանապարհին Օդրին և Դանիելը զգում են, որ աստիճանաբար իրանց մեջ զարգանում է հետաքրքրություն, բայց նրանցից ոչ մեկը չի ցանկանում խոստովանել։ Մի անգամ թշնամի-կոլեգաները ականատես են լինում ազգային իռլանդական տոնի և գիշերային զվարճանքից հետո՝ առավոտյան արթնանում են որպես ամուսիններ։ Ամուսնությունը իրականանում է։


== Դերերում ==
Փիրս Բրոսնան- Դանիել Ռեֆֆերտի
Ջուլիանա Մուր- Օդրի Վուդս
Մայքլ Շին- Տորն Ջեյմսոն
Պարկեր Պոուզի- Սերենա
Ֆրենսիս Ֆիշեր- Սառա Միլեր
Նորա Դան- Ջուջ
Ջոնի Մայերս- Էշթոն
Մայք Դոյլ- Մայքլ Ռոուսոն
Էնի Ռայան
Վենսան Մարցելլո
Սառա Ջեյմս
Դեվիդ Ուիլմոթ
Սերա Գիլբերտ
Դեվիդ Քելլի- Մայքլ/ քահանա


== Ծանոթագրություններ ==


== Արտաքին հղումներ ==
«Գրավչության կանոններ»(անգլ.) ֆիլմը Internet Movie Database կայքում
«Գրավչության կանոններ»(անգլ.) ֆիլմը Box Office Mojo  կայքում
«Գրավչության կանոններ»(անգլ.) ֆիլմը Rotten Tomatoes կայքում
Դաբաղաբույսեր

Դաբաղաբույսեր, դաբաղանյութեր պարունակող բույսեր։ Դաբաղանյութերով առանձնապես հարուստ են որոշ բույսերի հատուկ գոյացությունները՝ գալերը։ Հայաստանում աճող դաբաղաբույսերից են՝ կաղնին, շագանակենին, եղևնին, սոճին, ուռենին, թրթնջուկը, հնդկացորենը, արյունխմիկը։ Կաշվի արդյունաբերության մեջ ամենից շատ օգտագործվում են կաղնու, շագանակենու բնափայտն ու կեղևը, ուռենու կեղևը, թրթնջուկը։ Դաբաղաբույսերից ստացվող նյութերը օգտագործվում են բժշկության (թունավորումների, այրվածքների, ստամոքսի հիվանդությունների դեմ), սննդի արդյունաբերության մեջ։
Վիկտոր Բունդին

Վիկտոր Բունդին (ռուս.՝ Виктор Александрович Бу́ндин, նոյեմբերի 8, 1926(1926-11-08), Սերդոբսկի ուեզդ, ԽՍՀՄ - մայիսի 3, 2000(2000-05-03), Սանկտ Պետերբուրգ, Ռուսաստան), խորհրդային գեղանկարիչ և գծանկարիչ, Լենինգրադի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։   


== Կենսագրություն ==
Վիկտոր Բունդինը ծնվել է 1926 թվականի նոյեմբերի 8-ին Սարատովի նահանգի Իվանովկա գյուղում (այժմ՝ Սարատովի մարզի Եկատերինովսկի շրջանում)։ 1950-1956 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետում՝ Պյոտր Բելոուսովի, Միխայիլ Պլատունովի, Վալերի Պիմենովի և Ռուդոլֆ Ֆրենցի մոտ։ 1956 թվականին ավարտել է ինստիտուտը՝ պրոֆեսոր Ռուդոլֆ Ֆրենցի արվեստանոցում՝ գեղանկարչի որակավորվամբ։ Դիպլոմային աշխատանքը եղել է «Փորձի փոխանակում» նկարը։ 
1956 թվականից մասնակցել է ցուցահանդեսների` ցուցադրելով իր աշխատանքները Լենինգրադի կերպարվեստի առաջատար վարպետների աշխատանքների հետ։ Նկարել է ժանրային և մարտական նկարներ, բնանկարներ, դիմանկարներ և նատյուրմորտներ։ Պատկերազարդել է Կոռնեյ Չուկովսկու «Հեքիաթները» (1956 թվական), Վալտեր Սքոթի «Կվենտին Դորվարդը» (1957 թվական), Ալեքսանդր Վոլկովի «Զմրուխտե քաղաքի հրաշագործը» (1961 թվական) և Մանկական գրականություն, Դետգիզ, Լուսավորություն և Մանկիկ հրատարակչությունների համար։ 1960 թվականին դարձել է Լենինգրադի նկարիչների միության անդամ։ «Մոսկովյան բնանկար», «Եֆրեյտոր Կուպրիյանկովի սխրագործությունը» (երկուսն էլ՝ 1954 թվական), «Բրեստի ամրոցի կուսակցական հավաքը» (1956 թվական), «Անանուն հերոսի սխրանքները Բրեստի ամրոցի պատերի մոտ», «Առավոտը Բուգում» (երկուսն էլ՝ 1957 թվական), «Աշխատանքային հաղթանակների գիշերը», «Ատոմային նավ «Լենինը» Նևայի վրա» (երկուսն էլ՝ 1959 թվական) «Պողպատը» (1962 թվական), «Աշխատավորները» (1964 թվական), «Ընկերները» (1965 թվական) և այլ նկարների հեղինակն է։ Նկարչի անհատական ցուցահանդեսը կայացել է 1958 թվականին Մինսկում։  
Մահացել է 2000 թվականի մայիսի 3-ին, Սանկտ Պետերբուրգում՝ 74 տարեկան հասակում։  
Վիկտոր Բունդինի ստեղծագործությունները պահվում են Ռուսաստանի, Մեծ Բրիտանիայի, Ֆինլանդիայի և այլ երկրների թանգարաններում և մասնավոր հավաքածուներում։


== Ցուցահանդեսներ ==


== Տես նաև ==
Լենինգրադի նկարիչների միություն


== Ծանոթագրություններ ==


== Գրականություն ==
5-я Всесоюзная выставка дипломных работ студентов художественных вузов СССР. Выпуск 1956 года. — М., 1956. — С. 23.
Всесоюзная художественная выставка «40 лет ВЛКСМ». — М., 1958. — С. 13.
Всесоюзная художественная выставка «На страже мира». — М., 1965. — С. 17.
Справочник членов Ленинградской организации Союза художников РСФСР. — Л.: Художник РСФСР, 1987. — С. 19.
Иванов С. В. Неизвестный соцреализм. Ленинградская школа. — СПб.: НП-Принт, 2007. — с. 392. ISBN 5-901724-21-6, ISBN 978-5-901724-21-7.
Бундин Виктор Александрович // Страницы памяти. Справочно-биографический сборник. 1941—1945. Художники Санкт-Петербургского (Ленинградского) Союза художников — ветераны Великой Отечественной войны. — СПб.: Петрополис, 2014. — Кн. 1. — С. 152—154.


== Արտաքին հղումներ ==
Сайт о творчестве Бундина В. А..(Ստուգված է 10 հունվարի 2012)
Կեննի

Կեննի (էստ․՝ Kenni), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)